Poslovni broj: St-90/2026-14
3



       REPUBLIKA HRVATSKA
TRGOVAČKI SUD U VARAŽDINU	                    
       Varaždin, Cehovska ulica 1


	Poslovni broj: St-90/2026-14



Z A P I S N I K
od 1. srpnja 2026. 

sastavljen kod Trgovačkog suda u Varaždinu
u prethodnom postupku nad dužnikom 
[bookmark: _Hlk220929249][bookmark: _Hlk228772239]ITAS-PRVOMAJSKA d.d. IVANEC, Ivanec, Ivana Gorana Kovačića 14, OIB:78997564994
radi očitovanja o prijedlogu za otvaranje stečajnog postupka
i radi rasprave o pretpostavkama za otvaranje stečajnog postupka


Nazočni od strane suda: 
Sudac: Denis Krnjak  
Zapisničar: Nevenka Vuković 

	Stečajni sudac otvara raspravu u 13:00 sati i utvrđuje da su od pozvanih osoba pristupili:
	
· za predlagatelja: Branko Kišiček
· za Financijsku agenciju: nitko, dostava poziva uredna
· za dužnika:  direktor Dragutin Varga
· za vjerovnika RH: zastupnica po zakonu Jelena Knežević, zamjenica ŽDO Varaždin

	Utvrđuje se da na današnje ročište nije pristupio uredno pozvani predstavnik Financijske agencije.

Sud donosi 
z a k lj u č a k

Ročište će se održati bez prisutnosti nepristupjelih osoba.

	Stečajni sudac objavljuje da je predmet današnjeg ročišta rasprava radi očitovanja o prijedlogu za otvaranje stečajnog postupka i rasprava o pretpostavkama za otvaranje stečajnog postupka nad dužnikom ITAS-PRVOMAJSKA d.d. IVANEC, Ivanec, Ivana Gorana Kovačića 14, OIB:78997564994.

	Direktor dužnika Dragutin Varga izjavljuje da je ugovor o kupoprodaji sa pravnom osobom Hidroelektra inženjering d.o.o. raskinut 23. lipnja 2026. budući da nije došlo do realizacije ugovorene kupoprodaje. U međuvremenu aktivno traži novog strateškog partnera te postoji dogovor sa jednom osobom s kojom bi se mogao postići dogovor u slijedećih oko desetak dana pa stoga predlaže daljnju prolongaciju otvaranja stečajnog postupka kako bi se namirili svi vjerovnici zbog kojih je nastupila blokada računa dužnika. Na pitanje suda da li je u međuvremenu bilo kakvih raspolaganja sa imovinom dužnika direktor dužnika izjavljuje da nikakvog raspolaganje imovinom nije bilo.

	Predlagatelj Branko Kišićek izjavljuje da i nadalje ostaje kod prijedloga za otvaranje stečajnog postupka te i da je suglasan da se još kratko vrijeme sačeka sa otvaranjem stečajnog postupka, a kako je to predložio direktor dužnika te i ujedno potvrđuje da i on aktivno prati stanje imovine dužnika te i prema njegovom saznanju nikakvog raspolaganje imovinom nije bilo. 


	Utvrđuje se da je uvidom u web-portal FINA-e, e-Blokada utvrđeno da u Očevidniku neizvršenih osnova za plaćanje na dan 1. srpnja 2026. dužnikove obveze po svim neizvršenim osnovama za plaćanje s kamatom iznose 1.491.687,65 eura.

		
	Nakon toga, sud donosi

z a k lj u č a k
	
Današnje ročište se odgađa, a slijedeće se zakazuje za

14. srpnja 2026. u 9,00 sati.

	Ovaj zapisnik objavit će se na e-Oglasnoj ploči suda.

					Dovršeno u 13:15 sati.

